**PREKIŲ PIRKIMO–PARDAVIMO SUTARTIS**

2020 m. d. **NR.\_\_**

Vilnius

**SPECIALIOSIOS SĄLYGOS**

**UAB „Vilniaus lokomotyvų remonto depas“,** juridinio asmens kodas 126280418, atstovaujama Korporatyvinės veiklos departamento direktoriaus Donato Malaškevičiaus, pavaduojančio generalinį direktorių, veikiančio pagal 2020-02-05 įsakymą dėl Vilniaus lokomotyvų remonto depo veiklos organizavimo Nr. ĮS-P(VLRD)-41  bei 2020-02-07 įgaliojimą Nr. ĮG(VLRD)-14 (toliau – **Pirkėjas**), ir UAB „Elme Messer Lit“*,*juridinio asmens kodas 111609726, atstovaujama direktoriaus Ginto Šimaičio, veikiančio pagal bendrovės įstatus (toliau – **Tiekėjas**), toliau kartu vadinami „**Šalimis**“, o kiekviena atskirai – „**Šalimi**“, sudarė šią prekių pirkimo–pardavimo sutartį, toliau vadinamą „**Sutartimi**“**,** ir susitarė dėl toliau išvardintų sąlygų:

1. **SUTARTIES DALYKAS**

1.1. Sutarties dalykas yra techninių dujų (toliau – **Prekės**) pirkimas–pardavimas.

1.2. Prekės pristatomos šiais adresais A. Juozapavičiaus pr. 114L (Kaunas), Palemono g. 78 D (Kaunas), S. Daukanto g. 63, Puškino g. 1 (Radviliškis), S. Daukanto g. 47 (Klaipėda), Kairių g., 2 (Klaipėda), Geležinkelio g. 12 (Vilnius), Terminalo g. 8, (Vilnius).

1.3. Tiekėjas turi pristatyti Prekes įspėjęs Sutarties 1.4. p. nurodytą kontaktinį asmenį prieš: 2 (dvi)kalendorines dienas, nustatytu būdu: telefonu arba elektroniniu paštu.

1.4. Prekes priimti įgalioto atsakingo asmens kontaktiniai duomenys:

x

Apie įgalioto asmens pasikeitimą Pirkėjas informuoja Tiekėją šios Sutarties 8 skyriuje nurodytu Tiekėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.5. Prekių iškrovimas bus vykdomas Tiekėjo lėšomis.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikomas fiksuoto įkainio su peržiūra (perkama pagal poreikį pagal Sutartyje numatytus įkainius, neviršijant pirkimo dokumentuose iš anksto nusimatytos pirkimo sutarčiai skiriamos lėšų sumos.

2.2. Atsižvelgiant į Sutarties Specialiųjų sąlygų 2.1 punktą:

Sutarties maksimali kaina yra:

2 pirkimo objekto dalis (toliau – p.o.d.) – 46,73 (keturiasdešimt šeši eurai 73 ct) Eur be PVM;

PVM 21 proc. – 9,81 (devyni eurai 81 ct) Eur;

Bendra Sutarties maksimali kaina – 56,54 (penkiasdešimt šeši eurai 54 ct) Eur su PVM.

4 p.o.d. – 3915,00 (trys tūkstančiai devyni šimtai penkiolika eurų 00 ct) Eur be PVM;

PVM 21 proc. – 822,15 (aštuoni šimtai dvidešimt du eurai 15 ct) Eur;

Bendra Sutarties maksimali kaina – 4737,15 (keturi tūkstančiai septyni šimtai trisdešimt septyni eurai 15 ct) Eur su PVM.

5 p.o.d. – 13750,00 (trylika tūkstančių septyni šimtai penkiasdešimt eurų 00 ct) Eur be PVM;

PVM 21 proc. – 2887,50 (du tūkstančiai aštuoni šimtai aštuoniasdešimt septyni eurai 50 ct) Eur;

Bendra Sutarties maksimali kaina – 16637,50 (šešiolika tūkstančių šeši šimtai trisdešimt septyni eurai 50 ct) Eur su PVM.

6 p.o.d. – 277,20 (du šimtai septyniasdešimt septyni eurai 20 ct) Eur be PVM;

PVM 21 proc. – 58,21 (penkiasdešimt aštuoni eurai 21 ct) Eur;

Bendra Sutarties maksimali kaina – 335,41 (trys šimtai trisdešimt penki eurai 41 ct) Eur su PVM.

7 p.o.d. – 63,00 (šešiasdešimt trys eurai 00 ct) Eur be PVM;

PVM 21 proc. – 13,23 (trylika eurų 23 ct) Eur;

Bendra Sutarties maksimali kaina – 76,23 (septyniasdešimt šeši eurai 23 ct) Eur su PVM.

8 p.o.d. – 26,10 (dvidešimt šeši eurai 10 ct) Eur be PVM;

PVM 21 proc. – 5,48 (penki eurai 48 ct) Eur;

Bendra Sutarties maksimali kaina – 31,58 (trisdešimt vienas euras 58 ct) Eur su PVM.

9 p.o.d. – 162,00 (vienas šimtas šešiasdešimt du eurai 00 ct) Eur be PVM;

PVM 21 proc. – 34,02 (trisdešimt keturi eurai 02 ct) Eur;

Bendra Sutarties maksimali kaina – 196,02 (vienas šimtas devyniasdešimt šeši eurai 02 ct) Eur su PVM.

11 p.o.d. – 93,96 (devyniasdešimt trys eurai 96 ct) Eur be PVM;

PVM 21 proc. – 19,73 (devyniolika eurų 73 ct) Eur;

Bendra Sutarties maksimali kaina – 113,69 (vienas šimtas trylika eurų 69 ct) Eur su PVM.

12 p.o.d. – 18,00 (aštuoniolika eurų 00 ct) Eur be PVM;

PVM 21 proc. – 3,78 (trys eurai 78 ct) Eur;

Bendra Sutarties maksimali kaina – 21,78 (dvidešimt vienas euras 78 ct) Eur su PVM.

13 p.o.d. – 4500,00 (keturi tūkstančiai penki šimtai eurų 00 ct) Eur be PVM;

PVM 21 proc. – 945,00 (devyni šimtai keturiasdešimt penki eurai 00 ct) Eur;

Bendra Sutarties maksimali kaina – 5445,00 (penki tūkstančiai keturi šimtai keturiasdešimt penki eurai 00 ct) Eur su PVM.

Prekių įkainiai 4 priede.

2.3. Apmokėjimo sąlygos įvykdžius užsakymą, mokama už konkretų kiekį/apimtį pagal nustatytus įkainius per 45 (keturiasdešimt penkias) kalendorines dienas.

**3. PREKIŲ PATIEKIMO TVARKA**

3.1. Prekės turi būti patiektosper 10 (dešimt) kalendorinių dienų nuo užsakymo pateikimo dienos.

Šalys susitaria, kad Prekių tiekimo terminas yra esminė Sutarties sąlyga.

3.2. Minimalus vieno užsakymo kiekis/apimtis: 50 (penkiasdešimt) eurų be PVM.

3.3. Pristatydamas Prekes Pirkėjui Tiekėjas pateikia dokumentus nurodytus techninėje specifikacijoje.

**4. PREKIŲ KOKYBĖ IR GARANTIJA**

4.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Nustačius, kad Prekės yra nekokybiškos Tiekėjas privalo ištaisyti Prekių trūkumus per 5 (penkias) kalendorines dienas nuo Pirkėjo pranešimo apie nekokybiškas Prekes pranešimo išsiuntimo Tiekėjui momento.

4.2. Prekių trūkumų/defektų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Pirkėjas nuo kitos dienos Tiekėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ar Prekių su trūkumais kainos, įskaitant PVM, jei jis Sutarčiai taikomas, bendrą maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos dalies, lygios atitinkamos pirkimo objekto dalies pasiūlymo kainai, įskaitant PVM, jei jis Sutarčiai taikomas.

5.2. Jei Pirkėjas uždelsia atsiskaityti už tinkamai Tiekėjo patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,1 (vienos dešimtosios) procento dydžio delspinigius nuo neapmokėtos sumos, įskaitant PVM, bendrą maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos dalies, lygios atitinkamos pirkimo objekto dalies pasiūlymo kainai, įskaitant PVM, jei jis Sutarčiai taikomas.

5.3. Jei Tiekėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Pirkėjui, taip pat, jeigu dėl bet kokių aplinkybių, susijusių su Tiekėju ar jo tiekiamomis Prekėmis, Pirkėjui yra taikomos bet kokios prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba, Europos Sąjunga ar jos institucijos, Jungtinių Amerikos Valstijų vyriausybė, įskaitant JAV iždo departamento Užsienio lėšų kontrolės biurą (OFAC) ir/ar šių subjektų institucijos (toliau – **Sankcijos**), Tiekėjas įsipareigoja apsaugoti Pirkėją bei trečiuosius asmenis nuo bet kokių neigiamų pasekmių atsakyti prieš Pirkėją bei trečiuosius asmenis dėl bet kokių neigiamų pasekmių, kurias Pirkėjui ar tretiesiems asmenims gali sukelti Pirkėjui taikomos Sankcijos, ir atlyginti Pirkėjui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Pirkėjo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Pirkėjo ar jo darbuotojų veiklos apribojimais).

Tiekėjas privalo nedelsiant, bet ne vėliau nei per 1 (vieną) darbo dieną, informuoti Pirkėją raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Pirkėjui taikymo. Tiekėjas, pažeidęs  reikalavimą laiku informuoti Pirkėją raštu apie šiame Sutarties punkte nurodytas aplinkybes, Pirkėjui pareikalavus, sumoka 10 % Sutarties (maksimalios) vertės dydžio baudą.

**6. SUTARTIES GALIOJIMAS**

6.1. Sutartis laikoma sudaryta ir įsigalioja ją pasirašius įgaliotiems Šalių atstovams.

6.2. Sutartis galioja iki visiško prievolių įvykdymo, kol bus išnaudota maksimali Sutarties suma*,* bet jos terminas negali būti ilgesnis kaip 4 (keturi) mėnesiai*.*

**7. KITOS NUOSTATOS**

7.1. Šią Sutartį sudaro Sutarties Specialiosios sąlygos ir jų priedai. Laikoma, kad Sutartį sudarantys dokumentai vienas kitą paaiškina. Esant tarpusavio neatitikimams tarp Sutarties Specialiųjų sąlygų ir jos priedų, prioritetas teikiamas šiam Šalių pasirašytam Sutarties tekstui, po to pirkimo, kurio pagrindu buvo sudaryta Sutartis, dokumentams, po to – Tiekėjo pasiūlymui.

7.2. Tiekėjas patvirtina, kad jis neprieštarauja Pirkėjo reorganizavimui, atskyrimui, pertvarkymui ar įmonės perdavimui (įskaitant, bet neapsiribojant, turto arba įmonės įnešimui į trečiųjų asmenų įstatinį kapitalą ir pan.) ir, jei jis būtų vykdomas, nereikalaus jokio papildomo prievolių įvykdymo užtikrinimo. Tokiems atvejams vykdyti nebus reikalingi jokie papildomi Tiekėjo sutikimai ar leidimai. Jeigu dėl bet kokių imperatyvių teisės aktų reikalavimų tokius sutikimus ar leidimus reikėtų gauti, Tiekėjas juos įsipareigoja išduoti nedelsiant, bet ne vėliau nei per Pirkėjo prašyme nurodytą terminą.

Tais atvejais, kai Pirkėjo reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju bus numatyta, jog šioje Sutartyje nustatytos Prekės yra reikalingi(-os) tiek Pirkėjui, tiek ir / ar pagal šią Sutartį teises ir pareigas ar jų dalį įgijusiam ūkio subjektui, šioje Sutartyje numatytus įsipareigojimus Tiekėjas vykdys pagal poreikį tiek Pirkėjo, tiek pagal šią Sutartį teises ir pareigas ar jų dalį įgijusio ūkio subjekto atžvilgiu.

Jeigu Sutarties dalykas yra padalinamas (arba prijungiamas prie kitos analogiškos sutarties, kuri sudaryta to paties pirkimo pagrindu, dalyko), Sutarties kaina, Sutarties dalyko kiekis / apimtis, Sutarties įvykdymo užtikrinimo (jei tokio reikalauta) suma ir kitos Sutarties sąlygos yra padalinamos (arba sujungiamos) pagal reorganizavimo, atskyrimo, pertvarkymo ar įmonės perdavimo sąlygas (jei taikomos) arba proporcingai pagal naujų Sutarties šalių prisiimamų įsipareigojimų dalį.

Pirkėjo reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju, Sutartis vykdoma pagal Pirkėjo ir (ar) pagal šią Sutartį teises ir pareigas ar jų dalį įgijusio ūkio subjekto statusui (viešuosius) pirkimus reglamentuojančių teisės aktų reikalavimų prasme) taikytiną teisę.

7.3. Tiekėjas nėra laikomas asocijuotu su Pirkėju pagal galiojančius Lietuvos Respublikos teisės aktus (Pridėtinės vertės mokesčio įstatymą, Pelno mokesčio įstatymą, Gyventojų pajamų mokesčio įstatymą).

7.4. Tiekėjas yra*)* registruotas PVM mokėtoju Lietuvos Respublikoje.

7.5. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

7.6. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai.

7.7. Sutarties Bendrosiose sąlygose nurodytos alternatyvios nuostatos (su prierašu „*jei taikoma“, „jei tokių būtų“, „jei tokių yra“* ar pan*.*) taikomos tik tokiu atveju, jeigu jos konkrečiai aprašomos Sutarties Specialiosiose sąlygose.

7.8. Sutarties Specialiųjų sąlygų priedai:

7.8.1. Priedas Nr. 1 – Tiekėjo pasiūlymas Pirkimui (prie Sutarties atskirai nepridedamas, o originalas saugomas CVP IS);

7.8.2. Priedas Nr. 2 – Techninė specifikacija (saugoma CVP IS);

7.8.3. Priedas Nr. 3 – Sutarties Bendrosios sąlygos (pridedamas prie Sutarties);

7.8.4. Priedas Nr. 4 – Įkainiai.

**8 ŠALIŲ ADRESAI IR REKVIZITAI**

|  |  |
| --- | --- |
| **Pirkėjas**  **UAB Vilniaus lokomotyvų remonto depas** | **Tiekėjas**  **UAB „Elme Messer Lit“** |
| |  |  | | --- | --- | | Įmonės kodas 126280418  PVM kodas LT262804113  Kontaktinis adresas:  Švitrigailos g. 39, LT-03209, Vilnius  AB Swedbank  A/s. LT87 7300 0101 2964 0348  Tel. +370 5 269 2035 | | |  | | | Įmonės kodas 111609726  PVM kodas LT116097219  Ateities g. 10B-1, Vilnius  „Swedbank“, AB  a/s LT58 7300 0100 7041 7811  Tel. +370 630 04454  El. p. vilnius@elmemesser.lt |

Korporatyvinės veiklos departamento direktorius Direktorius

Donatas Malaškevičius Gintas Šimaitis

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(parašas) (parašas)

A.V.

Data: \_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_

Sutarties rengėja ir atsakinga už ataskaitų paskelbimą teisės aktų nustatyta tvarka CVP IS: x

Už Sutarties vykdymą ir PVM sąskaitų faktūrų per E-sąskaitą priėmimą atsakingas asmenys: x

Įteikti: PC, F, VLRD.

Sutarties savininkas: VLRD.